Κομητεία Βέστρα Γκέταλαντ

Η Κομητεία Βέστρα Γκέταλαντ (σουηδικά: Västra Götalands län) είναι κομητεία της Σουηδίας και βρίσκεται στο νοτιοδυτικό τμήμα της χώρας, στο βόρειο τμήμα των δυτικών ακτών της. Η κομητεία Βέστρα Γκέταλαντ είναι η δεύτερη μεγαλύτερη σε πληθυσμό κομητεία της Σουηδίας και υποδιαιρείται σε 49 δήμους. Ο πληθυσμός της ανέρχεται σε 1.616.000 κατοίκους, δηλαδή στο 17% του συνολικού πληθυσμού της Σουηδίας. Η επίσημη πρωτεύουσα και έδρα του διοικητή της κομητείας είναι το Γκέτεμποργκ. Η κομητεία ιδρύθηκε το 1998, όταν συγχωνεύθηκαν η κομητεία Έλφσμποργκ (1634-1997), η κομητεία Γκέτεμποργκ και Μπόχους (1680-1997) και η κομητεία Σκάραμποργκ (1634–1997). Παραπομπές Εξωτερικοί σύνδεσμοι Η ιστοσελίδα της κομητείας Βέστρα Γκέταλαντ (στα σουηδικά)